На основу члана 80. и 101. Закона о социјалној заштити (,,Службени гласник Републике Српске,, број 37/12), члана 10. Одлуке о оснивању Јавне установе Центар за социјални рад Бијељина –Пречишћен текст (,,Службени гласник општине Бијељина,, број 3/12) и члана 23. Статута Јавне установе Центар за социјални рад Бијељина, а на основу Извјештаја о раду Јавне установе Центар за социјални рад Бијељина за 2014. годину и Стратегије развоја социјалне заштите општине Бијељина за период од 2008. до 2015. године, Управни одбор Јавне установе Центар за социјални рад Бијељина, на сједници одржаној 20.02.2015. године д о н о с и

**ПРОГРАМ РАДА**

# ЈАВНЕ УСТАНОВЕ ЦЕНТАР ЗА СОЦИЈАЛНИ РАД БИЈЕЉИНА

**за 2015. годину**

Јавна установа Центар за социјални рад Бијељина је установа социјалне заштите коју је основао град Бијељина за извршавање послова и реализацију права утврђених Законом о социјалној заштити, Породичним законом, Законом о дјечијој заштити, Законом о заштити и поступању са малољетницима у кривичном поступку. Центар се бави и пружањем других услуга социјалног рада самостално или у сарадњи са другим институцијама и удружењима.

Поред законом дефинисаних функција, Центар своју дјелатност остварује и на основу одлука оснивача: Одлуке о оснивању, Одлуке о проширеним правима и услугама у области социјалне заштите, других правних аката као што су статут, програми, те Стратегије развоја социјалне заштите општине Бијељина за период од 2008. до 2015.године.

У провођењу социјалне заштите и социјалног рада, Центар за социјални рад врши следећа јавна овлашћења:

* пружа прву стручну помоћ грађанима
* рјешава у првом степену о остваривању права утврђених Законом о социјалној заштити и одлукама о проширеним правима у јединицама локалне самоуправе
* рјешава у првом степену о остваривању права из области дјечије заштите
* рјешава у првом степену о остваривању права из области породично-правне заштите и старатељства
* ради на спровођењу мјера према малољетним лицима у кривичном поступку
* пружа социјалне услуге у поступку рјешавања о правима из области социјалне заштите
* врши надзор над хранитељским породицама
* води евиденцију и документацију о правима, пруженим услугама и предузетим мјерама у оквиру своје дјелатности и издаје увјерења на основу евиденције и
* врши исплату новчаних права утврђених Законом о социјалној заштити и другим прописима и општим актима.

Поред ових послова, Центар за социјални рад обавља и стручне послове из области социјалне заштите и социјалног рада, породичне и дјечије заштите, и то:

* открива и прати социјалне потребе грађана и проблеме у области социјалне заштите
* предлаже и предузима мјере у рјешавању социјалних потреба грађана и прати њихово извршење
* предлаже мјере за унапређење социјалне заштите и планирање развоја система социјалне заштите у локалним заједницама, организује и спроводи одговарајуће облике социјалне и дјечије заштите и непосредно пружа социјалне услуге
* прати стање у области дјечије и породично-правне заштите, покреће иницијативе и предлаже мјере за унапређивање система дјечије и породичне заштите
* развија и унапређује превентивне активности које доприносе спречавању и сузбијању социјалних проблема
* пружа дијагностичке услуге, спроводи одговарајући третман, савјетодавне, терапијске услуге и стручну помоћ корисницима
* подстиче, организује и координира професионални и доборовољни рад у области социјалне заштите
* ради на развоју разноврсних модела збрињаања корисника у заједници и социјалних услуга у складу са потребама корисника, развија социјални рад у заједници
* пружа услуге помоћи његе у кући, дневног збрињавања и прихватилишта
* подстиче и развија самопомоћ, добровољни рад, међуљудску солидараност, добротворне и хуманитарне дјелатности
* обавља послове савјетовалишта за проблеме брака и породице, васпитања дјеце, усвојења, односа родитеља и дјеце
* обавља аналитичко-истаживачке послове у локалним заједницама и
* обавља и друге послове утврђене законом и одлукама јединице локалне самоуправе.

**I ОРГАНИЗАЦИОНА СТРУКТУРА**

На пословима и задацима Центрa aнгажовано је 29 стално запослених радника; директор, 10 социјалних радника, 3 правника, 3 психолога, 1 специјални педагог, педагог-психолог 1, дефектолог 1, рачуноводство 2, администрација 2, АОП 1, послови дјечије заштите 4, помоћни радници 2. Поред стално запослених, ангажован је и један приправник волонтер – педагог.

**Табела 1. Радници запослени у Центру**

|  |  |  |
| --- | --- | --- |
| **СТРУКТУРА ЗАПОСЛЕНИХ** | **БРОЈ**  **РАДНИКА** | **СТРУЧНА**  **СПРЕМА** |
| **ДИРЕКТОР** | **1** | ВСС |
| **СТРУЧНИ РАДНИЦИ** | **19** |  |
| *Социјални радник* | 3 | ВСС |
| *Социјални радник* | 7 | ВШС |
| *Правник* | 3 | ВСС |
| *Психолог* | 3 | ВСС |
| *Психолог- педагог* | 1 | ВСС |
| *Дефектолог* | 1 | ВСС |
| *Специјални педагог* | 1 | ВСС |
| **Послови на реализацији права из дјечије заштите** | **2** | 1 ВШС  1 ССС |
| **АДМИНИСТРАТИВНО-ТЕХНИЧКО ОСОБЉЕ** | **7** |  |
| Дипломирани Економиста | 2 | ВСС |
| Економиски техничар | 1 | ВСС |
| Административни радници | 2 | ССС |
| Помоћно особље | 2 | 1 ОШ 1 ССС |
| **СВЕГА**: | **29** |  |

У односу на потребан број радника, утврђен Правилником о условима за оснивање установе социјалне заштите и даље ће бити присутан проблем недовољног број стручних радника који ће се настојати ријешити реорганизацијом унутар постојеће организације рада, као и развијањем партнерских односа са невладиним сектором.

У складу са Правилником о унутрашној организацији послова и радних задатака у ЈУ Центар за социјални рад, који је донешен крајем 2014. године, формирана су одјељења и службе које чине радници чији послови и радни задаци представљају сродну цјелину на принципима концентрације и груписања послова према врсти, сродности и повезаности, те примјене јединствених метода у смислу унутрашње подјеле рада.

- **Одјељење за социјалну заштиту и рад у мјесним заједницама** врши стручне и управне послове из области породичне заштите, заштите лица са посебним потребама и дјечије заштите.

- **Одјељење за породично-правну заштиту** врши стручне и управне послове из области породичне заштите, заштите од насиља у породици, заштите лица са посебним потребанм и заштите права дјеце у сукобу са законом.

**- Служба рачуноводства** бави се пословима администрације, финансија, праћења остваривања политике финансирања Центра, припремање нацрта/приједлога буџета Центра, праћење и евиденцију прихода и извршење расхода буџета и израду финансијских извјештаја Центра, контролу правилности и законитости коришћења буџетских средстава, као и друге послове који се посебним актом ставе у дјелокруг рада Службе.

- **Служба заједничких послова** обавља послове пријемне канцеларије, протокола и архива, те послове за потребе Центра који се односе на одржавање, управљање, обезбјеђење и заштиту објеката, опреме и друге имовине коју користи Центар, одржавање чистоће и хигијене у просторијама Центра, као и друге послове који се посебним актима стављају у дјелокруг рада Службе.

Кроз рад одјељења и служби реализују се облици, мјере и услуге социјалне заштите.

У 2015. години Центар ће радити на изради извјештаја, анализа и информација које су предвиђене Програмом рада Скупштине града Бијељина за 2015. годину, с тим што ће обавезно припремити:

1. Извјештај о раду ЈУ Центар за социјални рад Бијељина за 2014. годину са Програмом рада за 2015. година

Рок разматрања: фебруар 2015. године

1. Информација о стању малољетничке деликвенције на подручју града Бијељина

Рок разматрања: април 2015. године

1. Информација о заштити дјеце са посебним потребама

Рок разматрања: јули 2015. године

1. Информација о раду ЈУ Центар за социјални рад Бијељина у заштити породице и унапређењу породичне заштите

Рок разматрања: септембар 2015.године

1. Информација о заштити социјално угроженог становништва

Рок разматрања: октобар 2015.године

Орган управљања Центра размотриће: Извјештај о раду Центра за 2014. годину, Програм рада Центра за 2015. годину, Извјештај о финансијском пословању и друга питања битна за функционисање Центра, а у складу са Статутом Центра.

У Центру ће се обављати и други послови: вођење евиденције и документације према законским прописима и обавезама проистеклим на основу одлука органа Центра (издавање разних увјерења, потврда, давање мишљења, израда извјештаја, давање обавјештења и сл.).

Дајемо преглед значајнијих послова, њихову заступљеност у 2014. години и претпостављене интензитете у 2015. години:

|  |  |  |  |  |  |
| --- | --- | --- | --- | --- | --- |
| РБ | ОПИС | План за 2014.г. | Број случајева/поступака у 2014.г. | Процјена за 2015.г. | индех |
| **I** | **ПОРОДИЧНА ЗАШТИТА** |  |  |  |  |
| 1. | Старатељство | 298 | 286 | 290 | 101 |
| 1.1. | Стално | 156 | 148 | 150 | 101 |
| *1.1.1.* | *-малољетна лица* | *58* | *53* | *60* | *113* |
| *1.1.2.* | *-пунољетна лица* | *98* | *95* | *90* | *94* |
| РБ | ОПИС | План за 2015.г. | Број случајева/поступака у 2014.г. | Процјена за 2015.г. | индех |
| 1.2. | Привремено | 142 | 138 | 138 | 100 |
| *1.2.1.* | *-малољетна лица* | *85* | *82* | *82* | *100* |
| *1.2.2.* | *-пунољетна лица* | *57* | *56* | *56* | *100* |
| 2. | Захтјеви за покушај мирења | 139 | 120 | 120 | 100 |
| 3. | Повјере из ванбрачних заједница | 35 | 38 | 40 | 105 |
| 4. | Регулисање одржавања личних односа родитеља и дјеце | 60 | 54 | 54 | 100 |
| 5. | Остали послови по Породичном закону (усвојење, малољетнички бракови, мјере органа старатељства, стручно мишљење) | 850 | 850 | 850 | 100 |
| **II**. | **ВАСПИТНА ЗАПУШТЕНОСТ И ЗАНЕМАРЕНОСТ** |  |  |  |  |
| 1. | Са поремећајима у понашању (1.1+1.2.+1.3.) | 108 | 103 | 103 | 100 |
| 1.1. | Са асоцијалним понашањем | 25 | 61 | 61 | 100 |
| 1.2 | Малољетни деликвенти | 53 | *27* | 27 | 100 |
| 1.3. | Починиоци прекршаја | 27 | 15 | 15 | 100 |
| **III** | **ДЈЕЧИЈА ЗАШТИТА** |  |  |  |  |
| 1. | Дјечији додатак | 3600 | 3481 | 3481 | 100 |
| 2. | Накнада за породиљско одсуство | 421 | 426 | 426 | 101 |
| 3. | Матерински додатак | 600 | 529 | 529 | 100 |
| 4. | Право за опрему новорођенчета | 933 | 872 | 872 | 100 |
| **IV** | **СОЦИЈАЛНА ЗАШТИТА**  **-Основна права** |  |  |  |  |
| 1. | Новчана помоћ | 376 | 419 | 430 | 103 |
| 2. | Додатак за помоћ и његу др. лица | 1622 | 1563 | 1600 | 102 |
| 3. | Једнократне новчане помоћи | 950 | 668 | 700 | 105 |
| 4. | Смјештај у установу соц. заштите | 49 | 42 | 42 | 100 |
| 5. | Збрињавање у хранитељску породицу | 24 | 24 | 24 | 100 |
| *5.1.* | *-Малољетни корисници* | *22* | *18* | *18* | *100* |
| *5.2.* | *-Пунољетни корисници* | *2* | *6* | *6* | *100* |
| 6. | Усмјеравање дјеце и омладине | 2 | 14 | 15 | 107 |
| РБ | ОПИС | План за 2015.г. | Број случајева/поступака у 2014.г. | Процјена за 2015.г. | индех |
| 7. | Здравствено осигурање корисника | 238 | 260 | 260 | 100 |
| 8. | Њега и помоћ у кући | 14 | 8 | 8 | 100 |
| **V** | **СОЦИЈАЛНА ЗАШТИТА**  **Проширена права** |  |  |  |  |
| 1. | Рјешавање стамбених питања | 25 | 25 | 25 | 100 |
| 2. | Право на накнаду за смјештај у властиту породицу | 150 | 149 | 149 | 100 |
| 3. | Школски прибор, уџбеници | 140 | 142 | 142 | 100 |
| 4. | Пакети хране, одјеће и обуће, новогодишњи пакетићи | 270 | 500 | 500 | 100 |
| 5. | Набавка огрева | 321 | 323 | 323 | 100 |
| 6. | Субвениција електричне енергије и комунланих услуга | 170 | 177 | 177 | 100 |
| *6.1* | *-Субвенција електричне енергије* | *2940* | *-* | *-* | *-* |
| *6.2* | *-Субвенција за воду* | *90* | *79* | *79* | *100* |
| *6.3* | *-Субвенција за одвоз смећа* | *80* | *98* | *98* | *100* |
| 7. | Право на кориштење јавне кухиње | 245 | 242 | 242 | 100 |
| **VI** | **ОСТАЛИ ПОСЛОВИ** |  |  |  |  |
| 1. | Процјена и усмјеравање лица ометених у развоју | 145 | 115 | 115 | 100 |
| 2. | Оцјена радне способности | 1194 | 959 | 959 | 100 |
| 3. | Остали послови (потврде, мишљења, услуге, увј.) | 1100 | 1100 | 1100 | 100 |

**II УНАПРЕЂЕЊЕ СОЦИЈАЛНЕ ЗАШТИТЕ**

Приликом дефинисања радних задатака предност дајемо издвојеним корисничким групама које су најосјетљивије и подручјима рада гдје је потребно примарно дјеловање а које су дефинисане приоритетима у Стратегији развоја социјалне заштите општине Бијељина за период од 2008. до 2015.године.

Приоритетне циљне групе (корисничке групе) дефинисане Стратегијом развоја социјалне заштите општине Бијељина су:

- дјеца и омладина

- породица

- стара лица

- особе са посебним потребама

- сиромашни

- Роми

- избјегла и расељена лица

- повратници.

Центар за социјални рад Бијељина ће у току ове године, а у складу са Стратегијом развоја социјалне заштите, у сарадњи са партнерима дефинисаним у Акционом плану Стратегије, посебну пажњу посветити следећим активностима:

Кроз активности Приоритета 1. – Стари људи, радиће се на:

- дефинисању и повећању спектра услуга- разноврсније услуге и већи број давалаца

услуга;

- развијању и јачање кућне његе кроз волонтерски и професионални рад;

- проширивању срепктра услуга-како буду захтијевале потребе;

- развијање услуга Дневног центра и Прихватилишта за стара лица;

- обухватању новчаним помоћима свих лица која за то испуњавају услове;

- омогућавању свима, који испуњавају услове, коришћење услуга Јавне кухиње.

Кроз активности Приоритета 2. – Дјеца и омладина, наставиће се активности:

* на јачању васпитних капацитета породице кроз савјетовалишни и савјетодавни рад;
* откривању и заштити дјеце од злостављања;
* вршења надзора над родитељском дужношћу у случају занемаривања и запостављања;
* оснаживању функције Савјетовалишта за брак и породицу кроз стручно и кадровско оспособљавање и јачање;
* развијање програма и пројеката социјализације дјеце.

Кроз активности Приоритета 3. – Лица са посебним потребама:

* наставиће се активности на примјени пројекта раног откривања дјеце ометене у развоју
* иницирати додјељивање простора за активности дјеце са посебним потребама –Дневног центра
* едуковати и пружати подршку породицама које имају лица са посебним потребама.

Кроз активности Приоритета 4. – Превенција социо-патолошких појава код дјеце и омладине радиће се на:

* изради пројекта примарне превенције
* откривању, регистровању и праћењу дјеце са асоцијалним понашањем у школама
* изради и примјени програма радног и волонтерског ангажовања омладине.

Кроз активности Приоритета 5. – Породица:

* функционално и стручно оспособити Савјетовалиште за брак и породицу
* израда програма мјера на спречавању насиља у породици
* наставиће се активности у правцу даљњег развоја Тима за за заштиту од насиља у породици и од злостављања и занемаривања малољетних лица;
* константно радити на истраживању и снимању потреба породица и изради планова индивидуалне помоћи породицама у стању социјалне потребе.

Кроз активности Приоритета 6. – Људски и институционални ресурси:

* наставити на активностима изградње објекта Центра за социјални рад са Дневним центром за дјецу са посебним потребама;
* радити на едукацији и стручном усавршавању кадрова Центра
* развијати капацитете мјесних заједница.

Кроз активности Приоритета 7. – Финансијска одрживост социјалне заштите:

* активно учествовати у планирању буџета.

У току 2014. године наставиће се и неке активности започете у ранијем периоду, а нарочито:

- наставак активности на реализацији пројекта изградње објекта Центра за социјални рад Бијељина са Дневним центром за дјецу са посебним потребама;

- сарадња са мјесним заједницама;

- успостављање квалитетније сарадње са невладиним организацијама;

- обезбјеђивање хуманитарне подршке у одјећи и хигијенским пакетима за кориснике социјалне заштите у сарадњи са црквеном организацијом из Гросбеерена - Њемачка;

- сарадња са Општинском организацијом Црвени крст

- промовисање хранитељства;

- кадровски ојачати мобилни тим;

- развијање програма подршке жртвама од насиља у породици и жртвама трговине људима;

- наставити рад на успостаљању евиденције о корисницима права и услуга Центра.

**ФИНАНСИЈИСКИ ПЛАН ЗА 2015. ГОДИНУ**

|  |  |  |  |  |  |  |  |
| --- | --- | --- | --- | --- | --- | --- | --- |
| **centar** | **ЕКОНОМСКИ КОД** | | | **ОПИС** | **2.ребаланс 2014** | **Буџет 2015** | **Индекс (4/3)** |
|  | 1 | | | 2 | 3 | 4 | 5 |
|  |  | | | | | | |
|  | Потрошачка јединица: | | | **ЦЕНТАР ЗА СОЦИЈАЛНИ РАД** | | | |
|  | Број ПЈТ: | | | **0005300** | | | |
|  |  | | | | | | |
|  | ***41*** |  |  | ***ТЕКУЋИ РАСХОДИ*** | ***755.500,00*** | ***774.500,00*** | ***102,51*** |
|  |  | **411** |  | **Расходи за лична примања** | **684.000,00** | **680.000,00** | **99,42** |
| **221** |  |  | 411100 | Бруто плате | 471.989,00 | 470.000,00 | 99,58 |
|  |  |  | 411100 | Бруто плате приправника |  | 0,00 | #DIV/0! |
|  |  |  | 411200 | Бруто накнаде приправници |  | 0,00 | #DIV/0! |
| **222** |  |  | 411200 | Бруто накнаде | 212.011,00 | 210.000,00 | 99,05 |
|  |  | **412** |  | **Расходи по основу коришћења роба и услуга** | **71.500,00** | **94.500,00** | **132,17** |
| **223** |  |  | 412100 | Трошкови закупа |  | 24.000,00 | #DIV/0! |
| **224** |  |  | 412200 | Трошкови комуналних услуга | 6.700,00 | 15.000,00 | 223,88 |
| **225** |  |  | 412200 | Трошкови енергије | 9.500,00 | 8.000,00 | 84,21 |
| **226** |  |  | 412300 | Набавка материјала | 2.000,00 | 9.500,00 | 475,00 |
| **227** |  |  | 412500 | Трошкови текућег одржавања | 2.000,00 | 2.000,00 | 100,00 |
| **228** |  |  | 412600 | Путни трошкови | 2.500,00 | 2.000,00 | 80,00 |
| **229** |  |  | 412600 | Трошкови горива | 3.800,00 | 3.000,00 | 78,95 |
| **230** |  |  | 412700 | Трошкови осигурања, банкарских услуга у платног промета | 26.000,00 | 3.000,00 | 11,54 |
| **231** |  |  | 412900 | Накнаде за Управни одбор | 8.000,00 | 20.000,00 | 250,00 |
| **232** |  |  | 412900 | Уговорене услуге и друге дажбине | 20.537,00 | 8.000,00 | 38,95 |
|  | ***51*** |  |  | ***КАПИТАЛНИ РАСХОДИ*** | **20.537,00** | **4.000,00** | **19,48** |
|  |  | **511** |  | **Трошкови за набавку сталних средстава** |  | **4.000,00** | **#DIV/0!** |
| **233** |  |  | 511100 | Набавка грађевинских објеката | 20.537,00 | 0,00 | 0,00 |
| **234** |  |  | 511300 | Набавка опреме |  | 4.000,00 | #DIV/0! |
| **235** |  |  | 513100 | Набавка земљишта |  | 0,00 | #DIV/0! |
| **236** |  |  | 511700 | Израда пројектне документације | 776.037,00 | 0,00 | 0,00 |
|  | **УКУПНО ЦЕНТАР ЗА СОЦИЈАЛНИ РАД** | | | | **776.037,00** | **778.500,00** | **100,32** |

|  |  |  |  |  |  |  |  |
| --- | --- | --- | --- | --- | --- | --- | --- |
|  | **ЕКОНОМСКИ КОД** | | | **ОПИС** | **2.ребаланс 2014** | **Буџет 2015** | **Индекс (4/3)** |
|  | 1 | | | 2 | 3 | 4 | 5 |
|  |  | | | | | | |
|  | Потрошачка јединица: | | | **СОЦИЈАЛНА ЗАШТИТА** | | | |
|  | Број ПЈТ: | | | **0005301** | | | |
|  |  | | | | | | |
|  | ***41*** |  |  | ***ТЕКУЋИ РАСХОДИ*** | ***3.754.300,00*** | ***4.043.450,00*** | ***107,70*** |
|  |  | **412** |  | **Расходи по основу коришћења роба и услуга** | **167.500,00** | **160.100,00** | **95,58** |
| **262** |  |  | 412400 | Јавна кухиња-набавка материјала | 70.000,00 | 70.000,00 | 100,00 |
| **263** |  |  | 412600 | Јавна кухиња-трошкови горива | 5.000,00 | 8.000,00 | 160,00 |
| **264** |  |  | 412700 | ПТТ трошкови опреме уплатница | 53.000,00 | 45.000,00 | 84,91 |
| **265** |  |  | 412900 | Накнада љекарској комисији за утврђивање радне способности | 24.000,00 | 20.000,00 | 83,33 |
| **266** |  |  | 412900 | Рад комисије за разврставање лица ометених у развоју | 9.000,00 | 9.000,00 | 100,00 |
| **267** |  |  | 412900 | Трошкови мобилног тима | 3.500,00 | 3.100,00 | 88,57 |
| **268** |  |  | 412900 | Уговорене услуге | 3.000,00 | 5.000,00 | 166,67 |
|  |  | **416** |  | **Текуће дознаке грађанима** | **3.586.800,00** | **3.883.350,00** | **108,27** |
| **269** |  |  | 416100 | Додатак за помоћ и његу других лица | 2.005.000,00 | 2.200.000,00 | 109,73 |
| **270** |  |  | 416100 | Једнократне помоћи | 70.000,00 | 100.000,00 | 142,86 |
| **271** |  |  | 416100 | Средства за уџбенике дјеци социјалне категорије | 17.000,00 | 15.000,00 | 88,24 |
| **272** |  |  | 416100 | Смјештај у властиту породицу за 153 лица | 194.000,00 | 204.000,00 | 105,15 |
| **273** |  |  | 416100 | Породични смјештај | 111.450,00 | 120.000,00 | 107,67 |
| **274** |  |  | 416100 | Новчана помоћ | 520.000,00 | 550.000,00 | 105,77 |
| **275** |  |  | 416100 | Помоћ за оспособљавање за рад | 10.600,00 | 10.600,00 | 100,00 |
| **276** |  |  | 416100 | Новчана помоћ за огрев и одјећу лицима са стањем социјалних потреба | 35.250,00 | 35.250,00 | 100,00 |
| **277** |  |  | 416200 | Здравствна заштита 260 корисника | 197.000,00 | 208.000,00 | 105,58 |
| **278** |  |  | 416300 | Помоћ у кући | 21.000,00 | 35.000,00 | 166,67 |
| **279** |  |  | 416300 | Уџбеници и одјећа за дјецу у домском смјештају | 4.500,00 | 4.500,00 | 100,00 |
| **280** |  |  | 416300 | Трошкови одржавања објеката, смјештај деложираних корисника | 17.000,00 | 12.000,00 | 70,59 |
| **281** |  |  | 416300 | Трошкови смјештаја социјално угрожених лица | 350.000,00 | 350.000,00 | 100,00 |
| **282** |  |  | 416300 | Заштита жртава трговине људима | 2.000,00 | 2.000,00 | 100,00 |
| **283** |  |  | 416300 | Трошкови рада савјетовалишта | 2.000,00 | 2.000,00 | 100,00 |
| **284** |  |  | 416300 | Трошкови дневног центра за стара лица | 12.000,00 | 10.000,00 | 83,33 |
| **285** |  |  | 416300 | Субвенције корисника | 18.000,00 | 25.000,00 | 138,89 |
|  | **УКУПНО СОЦИЈАЛНА ЗАШТИТА** | | | | **3.754.300,00** | **4.043.450,00** | **107,70** |

**ОБРАЗЛОЖЕЊЕ ФИНАНСИЈСКОГ ПЛАНА ЗА 2015. ГОДИНУ**

Буџет ЈУ Центра за социјални рад заједно са Социјалном заштитом за 2015. годину износи 4.821.950,00 КМ што чини 11,19 % од укупног буџета Града Бијељина.

**ЛИЧНА ПРИМАЊА**

Предвиђена средтва за лична примања запослених у ЈУ Центар за социјални рад у 2015. години износе 680.000,00 КМ што је за 0,58 % мање у односу на прошлу годину. Цјена рада од 110 КМ ће се примјењивати и у 2015. години. Ради уштеде, за ову врсту расхода, извршено је умањење бруто накнада за исплату према запосленима Центра у односу на 2014. годину за 7,09%.

**МАТЕРИЈАЛНИ ТРОШКОВИ**

Средства предвиђена за материјалне трошкове у 2015. години износе 94.500,00 КМ. Буџетом у 2015. годнини по први пут су планирана средства за закуп у износу од 24.000,00 КМ, намјењених за закуп просторија за рад Центра. У 2015. години прланирано је да се изврши дислокација Центра ради изградње новог објекта на постојећој локацији.

**СОЦИЈАЛНА ЗАШТИТА**

С обзирм на константо повећање броја корисника, планирана средства за Социјалну заштиту су 4.043.450,00 КМ што је за 7,70 % више него у 2014. години.

Планирана средства за **додатак за помоћ и његу другог лиц**а за 2014. годину су 2.200.000,00 КМ што је више за 9,73% у односу на 2014. годину. Очекујемо да ће број корисника ове врсте социјалног давања континуирано наставити раст што је био тренд и ранијих година.

Средства намјењена за **новчану помоћ** износе 550.000,00 КМ, што је за 5,77 % више у односу на утрошена средтва у 2014. години.

За **смјештај у установу социјалне заштите** намјењено је 350.00,00 КМ. Утрошена средства, према садашњем броју лица смјештених у установе социјалне заштите, би требала да остану на нивоу од 2014. годнине.

За **смјештај у властиту породицу**  је предвиђено 204.000,00 КМ. Планирана средства ће, према садашњем броју корисника овог права, бити довољна уз услов да се не повећа број корисника овог давања.

Укупна сума за **једнократне помоћи** у 2015. години износи 100.000,00 КМ. Планирана средства за ове намјене су увећана за 42,86% у одосу на 2014. годину, због константног повећања броја захтјева и самим тим и броја корисника који се налазе у стању социјалне потребе.

Трошење средства намјењених за остале врсте накнада редовно ће се пратити о чему ће се благовремено информисати градоначелник и начелник за финансије а све у циљу успјешног пословања Центра.

ОБРАЂИВАЧ

ЈУ ЦЕНТАР ЗА СОЦИЈАЛНИ РАД

БИЈЕЉИНА