**И З В Ј Е Ш Т А Ј**

**О РАДУ ЦЕНТРА ЗА СОЦИЈАЛНИ РАД ЗА 2014. ГОДИНУ**

Програмом рада Скупштине града

Бијељина, за 2015. годину, предвиђено

је разматрање Извјештаја о раду Центра

за социјални рад у 2014. години

са Програмом рада за 2015.годину.

Циљ Извјештаја је упознавање са

стањем у области социјалне заштите и

функционисањем Центра за социјални

рад.

Информација је урађена на основу

евиденције и докумантације којом

располаже Центар за социјални рад.

Основу развоја социјалне заштите чини Стратегија развоја социјалне заштите града Бијељина 2008-2015 чију реализацију прати Координациони одбор за социјалну заштиту, који је кроз посебне Информације, о досадашњем раду, упознао Скупштину града Бијељина.

Центар за социјални рад Бијељина, као носилац социјалне заштите, чији је оснивач град, као установа социјалне заштите са јавним овлаштењима, непосредно се бави рјешавањем права из области социјалне, породичне и дјечије заштите на локалном нивоу. Надлежности и задаци Центра произилазе из: Закона о социјалној заштити, Породичног закона, Закона о дјечијој заштити, Одлуке о проширеним правима и услугама у области социјалне заштите те других прописа који регулишу питања из ових области.

Поред јавних овлашћења Центар за социјални рад дјелује и као стручна установа која прати и открива социјалне потребе грађана, развија превентивне активности, координира са осталим актерима у социјалној заштити, планира и иницира развој нових услуга, води евиденцију о корисницима те пруженим мјерама и услугама.

У циљу ефикаснијег обављања своје дјелатности Центар остварује редовну сарадњу са Административном службом града Бијељина - Одјељење за друштвене дјелатности, Црвеним крстом, судовима, тужилаштвом, здравственом службом, Центром јавне безбиједности, основним и средњим школама, другим центрима, те организацијама и институцијама, као и удружењима грађана, како у локалној заједници, тако и ван ње.

**I - ОРГАНИЗАЦИЈА РАДА**

Унутрашња организација Центра прилагођeна је ефикаснијем обављању послова из свог дјелокруга. .

На пословима и задацима Центрa aнгажовано је 30 стално запослених радника; директор, 10 социјалних радника, 3 правника, 3 психолога, 1 специјални педагог, педагог-психолог 1, дефектолог 1, рачуноводство 2, администрација 3, послови дјечије заштите 4, помоћни радници 2. Поред стално запослених, ангажован је и један приправник волонтер – педагог.

Један социјални радник у току године је пензионисан тако да је на крају године било 29 радника.

**Табела 1. Радници запослени у Центру**

|  |  |  |
| --- | --- | --- |
| **СТРУКТУРА ЗАПОСЛЕНИХ** | **БРОЈ**  **РАДНИКА** | **СТРУЧНА**  **СПРЕМА** |
| **ДИРЕКТОР** | **1** | ВСС |
| **СТРУЧНИ РАДНИЦИ** | **19** |  |
| Социјални радник | 3 | ВСС |
| Социјални радник | 7 | ВШС |
| Правник | 3 | ВСС |
| Психолог | 3 | ВСС |
| Психолог- педагог | 1 | ВСС |
| Дефектолог | 1 | ВСС |
| Специјални педагог | 1 | ВСС |
| **Послови на реализацији права из дјечије заштите** | **4** | 1 ВСС 2 ВШС  1 ССС |
| **АДМИНИСТРАТИВНО-ТЕХНИЧКО ОСОБЉЕ** | **6** |  |
| Економиста | 1 | ВСС |
| Економиста | 1 | ВШС |
| Административни радници | 2 | ССС |
| Помоћно особље | 2 | 1 ОШ 1 ССС |
| **СВЕГА**: | **30** | 15 ВСС  10 ВШС  3 ССС 1 ОШ |

Центар обавља послове и радне задатке из утврђеног дјелокруга и надлежности путем: стручног вијећа, стручног колегијума, одјељења, служби, водитеља случаја, тимова за посебне случаје, као и појединих извршилаца, што представља заокружену цјелину за обављање одређених послова у Центру.

Стручно вијеће чине сви стручни радници Центра. Стручни колегијум чине сви руководиоци одјељења.

У складу са Правилником о унутрашној организацији послова и радних задатака у ЈУ Центар за социјални рад, који је донешен крајем 2014. године, формирана су одјељења и службе које чине радници чији послови и радни задаци представљају сродну цјелину на принципима концентрације и груписања послова према врсти, сродности и повезаности, те примјене јединствених метода у смислу унутрашње подјеле рада.

- **Одјељење за социјалну заштиту и рад у мјесним заједницама** врши стручне и управне послове из области породичне заштите, заштите лица са посебним потребама и дјечије заштите.

- **Одјељење за породично-правну заштиту** врши стручне и управне послове из области породичне заштите, заштите од насиља у породици, заштите лица са посебним потребанм и заштите права дјеце у сукобу са законом.

**- Служба рачуноводства** бави се пословима администрације, финансија, праћења остваривања политике финансирања Центра, припремање нацрта/приједлога буџета Центра, праћење и евиденцију прихода и извршење расхода буџета и израду финансијских извјештаја Центра, контролу правилности и законитости коришћења буџетских средстава, као и друге послове који се посебним актом ставе у дјелокруг рада Службе.

- **Служба заједничких послова** обавља послове пријемне канцеларије, протокола и архива, те послове за потребе Центра који се односе на одржавање, управљање, обезбјеђење и заштиту објеката, опреме и друге имовине коју користи Центар, одржавање чистоће и хигијене у просторијама Центра, као и друге послове који се посебним актима стављају у дјелокруг рада Службе.

Кроз рад одјељења и служби реализују се облици, мјере и услуге социјалне заштите.

**II – ОБЛИЦИ МЈЕРЕ И УСЛУГЕ СОЦИЈАЛНЕ ЗАШТИТЕ**

**А. ОСНОВНА ПРАВА**

Законом о социјалној заштити (Службени гласник Републике Српске бр. 37/12) регулисана су основна права у области социјалне заштите становништва:

- новчана помоћ

- додатак за помоћ и његу другог лица

- једнократна новчана помоћ

- подршка у изједначавању могућности дјеце и омладине са сметњама у развоју

- смјештај у установу

- збрињавање у хранитељску породицу

- помоћ и њега у кући

- дневно збрињавање

- савјетовање.

**Табела 2. Корисници новчаних давања**

|  |  |  |  |  |
| --- | --- | --- | --- | --- |
| ОСНОВНА ПРАВА | 2011 | 2012 | 2013 | 2014 |
| НОВЧАНА ПОМОЋ | 344 | 345 | 376 | 419 |
| ПОМОЋ И ЊЕГА ДРУГОГ ЛИЦА | 1.196 | 1.275 | 1.271 | 1.563 |
| ЈЕДНОКРАТНЕ НОВЧАНЕ ПОМОЋИ | 1.065 | 1.052 | 870 | 768 |

1. **Новчану помоћ** остварују лица неспособна за рад, без примања, имовине и обавезних издржавалаца. На почетку 2014. године новчану помоћ користило је 306 домаћинства са 379 лица. У току године поднешено је 127 захтјева за регулисање овог права од чега су 62 лица остварила то право. Истовремено је ово право престало за 51 лице. На крају године било је 327 породица са 408 лица корисника овог права. Право је у току године користило укупно 419 лица или за 9% више него у претходној години ((376).

Висина новчане помоћи износи:

- За једног члана 122,70 КМ - 273 корисника

- За двочлану породицу 163,60 КМ - 40 породица

- За трочлану породицу 196,32 КМ - 10 породица

- За четворочлану породицу 220,86 КМ - 1 породица

- За породицу са пет и више чланова 245,40 КМ - 3 породице.

**Табела 3. Новчана помоћ**

2. **Додатак за помоћ и његу другог лица**, остварују лица неспособна за самосталан живот, којима је због тјелесних, менталних и чулних поремећаја, изражених промјена у здравственом стању неопходна стална помоћ и њега другог лица. Ово право признаје се на основу налаза и мишљења Првостепене стручне комисије за утврђивање способности лица у поступку остваривања права из социјалне заштите и утврђивање функционалног стања корисника. Корисници овог права, у зависности да ли су потпуно или дјелимично зависни од туђе помоћи разврстани су у двије категорије. Висина додатка за I категорију износи 20%, (163,60 КМ), а за II 10% (81,60 КМ) од просјечне нето плате остварене у Републици Српској у протеклој години.

У току године, Комисија је запримила 959 захтјева за остваривање овог права. Након комисијске обраде захтјева право је признато за 389 корисника (126 у првој и 263 у другој категорији).

Истовремено за 187 лица ово право је престало. На крају године број корисника овог права био је 1425. Током године ово право користило је 1563 лица, што је за 9% више него у претходној години.

**Табела 4. Помоћ и њега другог лица**

3. **Право на једнократну новчану помоћ** остварују лица која се нађу у стању социјалне потребе, а у складу са Законом о социјалној заштити. Ово право може се остварити два пута у току године у максималном, укупном годишњем, новчаном износу који одговара износу три висине новчане помоћи према броју чланова подносиоца захтјева, а највећи годишњи износ може бити до 694,05 КМ (за породицу са 5 и више чланова).

У 2014. години поднешено је 819 захтјева за додјелу једнократне новчане помоћи од чега је одобрено 768 захтјева, што је у односу на прошлу годину мање за око 9%. Највећи износ одобрене једнократне новчане помоћи био је 320 КМ а најмањи 20 КМ. Просјечан износ помоћи био је 89,00 КМ.

Једнократне новчане помоћи најчешће су одобраване у сврху лијечења, набавке лијекова и хране, плаћање трошкова утрошње електричне енергије и других комуналних услуга.

**Табела 5. Једнократне новчане помоћи**

4. **Право на смјештај у установу социјалне заштите** у 2014. години користилa су 42 лица од чега је 13 дјеце и 29 одраслe особe. Дјеца су смјештена у Дјечијем дом „Рада Врањешевић“ у Бања Луци (7 дјеце), СОС Киндердорф (1 дијете), Заводу за женску дјецу и омладину у Вишеграду (2 дјеце), Школи са домом за ученике оштећеног слуха и говора у Крагујевцу и Земуну (5 дјеце) и Заводу за збрињавање ментално инвалидних лица у Фојници (1 дијете).

Одрасла лица смјештена су Дому за мушку дјецу и омладину Чиркин Поље (8 лица), Завод за заштиту женске дјеце и омладине у Вишеграду (8 лица), ЈЗУ Болници за хроничну психијатрију Модрича (4 лица), Дому за дјецу и омладину у Сремчици (1 лице), Специјалном завод Никола Шуменковић (1 лице), Дому за стара лице Кисељак (2 лица), Дому за пензионере и стара лица, Источно Сарајево (1 лице), Геријатрији Бања Лука (1 лице), „Слађур“ Бијељина (2 лица), Центру за пружање његе „Дуга“ (1 лице).

5. **Право на збрињавање у хранитељску породицу** користилa су 24 лица, од чега18 дјеце и 6 одраслих особa. У току године право је престало за 8 корисника (4 дјеце и 4 одрасле особе) док је право стекло двоје дјеце, тако да је на крају године број корисника био 14 (12 дјеце и два одрасла корисника): Овакав облик заштите све се чешће користи јер је бољи и прихватљивији од смјештаја у установе социјалне заштите.

Центар има 45 регистрованих хранитељских породица спремних да прихвате лица на смјештај. Тренутно је ангажовано 11 ових породица. Министарство здравља и социјалне заштите Републике Српске је уредило ову област доношењем Правилника о хранитељству којим су дефинисани услови и начин стицања статуса хранитељских породица, надзор над хранитељством као и друга питања од значаја за ово право.

6. **Право на** **његу и помоћ у кући** је према Закону основно право и у протеклој години користило га је 8 лица. Ово право обухвата пружање услуга одржавања личне хигијене и хигијене стана, спремање оброка, набавка лијекова и сл. Овај вид заштите није довољно развијен, а обзиром да је прошле године донешен је Правилник о остваривању права на туђу помоћ и његу у кући, очекујемо значајније помаке у раду у овој области.

7. **Право на подршку у изједначавању могућности дјеце и омладине са сметњама у развоју** користило је 2 дјеце са сметњама у слуху и говору у специјализованим установама и 12 дјеце са другим сметњама у локалној заједници. Ради се о дјеци која се према степену оштећења, могу похађати основну школу или се након завршене основне школе, могу оспособити за одређена занимања.

8. **Здравствено осигурање** у складу са Законом о социјалној заштити, преко Центра, остварују корисници новчане помоћи, корисници додатка за помоћ и његу другог лица и лица смјештена у установе социјалне заштите и у хранитељске породице, под условом да то право нису могли остварити по неком другом основу. У току прошле године, овај вид заштите користило је 260 лица. На почетку године било је 238 корисника. У току године право је признато за 17 нових , а престало за 8 ранијих корисника.

Проблем представљају лица koја немају никакав основ за регулисање здравствене заштите, а одлуком Јавног фонда здравственог осигурања утврђено је да и лица која су користила здравствену заштиту као обавезан вид морају имати основ за здравствено осигурање. Tо ствара проблеме радницима Центра јер се сва та лица обраћају и траже да се осигурају преко Центра.

**Б. ПРОШИРЕНА ПРАВА**

У складу са чланом 11. Закона о социјалној заштити, јединице локалне самоуправе могу одлуком, у складу са потребама становништва, утврдити и друга права из области социјалне заштите, услове и критеријуме за остваривање тих права.

Одлуком о проширеним правима и услугама у области социјалне заштите (Службени гласник града Бијељина бр. 05/13), Град Бијељина утврдио је следећа проширена права и услуге:

**1. Задовољење стамбених потреба**

Центар у складу са могућностима води бригу о стамбеним потребама корисника у виду привременог збрињавања, изградње, адаптације, опремања и плаћања трошкова стамбених објеката.

У објекту „Сиви дом“ у улици Војводе Петра Бојовића обезбијеђен је смјештај за девет породица са петнаест чланова породичног домаћинства, док је петоро корисника смјештено у објекту у улици Милована Глишића. Све текуће трошкове (струја, вода, поправке и тд.) сноси Центар.

За 5 корисника плаћан је смјештај у износу од по 100 КМ мјесечно.

Oбјекту „Сиви дом“, у улици Војводе Петра Бојовића 145 незадовољава стандарде колективног становања. Обзиром да се ради о монтажном објекту, чија је употреба привременог карактера, а рок употребе давно истекао, видљиво је да је конструкција објекта дотрајала, инсталације лоше, а топлотна и звучна изолација готово никаква, због чега је неопходно хитно рјешавати даљи статус овог објекта, на начин да се или побољшају услови становања (комплетно реновирање објекта) или да су објекат исели а корисници збрину на други начин. Иако је Центар, из редовних средстава, као и средстава донатора, у више наврата интервенисао и вршио различите поправке (кров, столарија, водо и електро инсталације, кречење, опремање намјештајем, чишћењем и сл.) битнија и дуготрајнија побољшања нису учињена.

У циљу заштите корисника-станара овог објекта Центар већ трећу годину ангажује професионалног ватрогасца који три пута дневно обилази објекат и просторије у циљу превенције од евентуалних кварова на електроинсталацијама, пуцања водоводних цијеви, пожара и сл.

У протеклом периоду видна је и хигијенска запуштеност објекта, појава глодара и инсеката што је резултирало нарушавањем здравља корисника и појавом туберколозе код три корисника.

**2. Право на смјештај у властиту породицу**

Право на смјештај у властиту породицу остварују лица чија је неспособност наступила прије 15-те године живота, а која су према налазу комисије у потпуности зависна од помоћи друге особе те нису обухваћена васпитно-образовним процесом. Овим правом пружена је подршка породицама која у свом домаћинству имају лица која испуњавају услове за смјештај у установу социјалне заштите, а то право не користе.

Укупан број корисника овог права у 2014. години био је 149. На почетку године број корисника био је 132, током године право је стекло 17 нових корисника а изгубило 8 ранијих корисника,

тако да је број корисника на крају године био 141.

**3. Обезбјеђење огрева, одјеће и обуће**

Свим корисницима новчане помоћи (323) обезбјеђена је субвенција за огрев, односно новчана накнада за набавку огрева у износу од по 112,00 КМ.

За 3 корисника поправљене су пећи на чврсто гориво.

**4. Субвенција комуналних трошкова.**

У протеклој години субвенционисана је потрошња воде за 79 корисника новчане помоћи по 3 м3 по члану породичног домаћинства и одвоз смећа за 98 корисника, у висини цијене коштања истог.

**5. Помоћ у школовању дјеце и заштита ученичког стандарда**

Лицима на смјештају у установама социјалне заштите, у два наврата, обезбјеђена су новчана средства у висини од 25% од мјесечне цијене смјештаја у установу за набавку сезонске гардеробе.

За дјецу на домском смјештају и школовању обезбјеђен је школски прибор и уџбеници.

Ово право остварују дјеца са посебним потребама, дјеца под старатељством и дјеца корисника новчане помоћи која се школују, а односи се на плаћање превоза до школе (преко 4 километра), бесплатан оброк у школској кухињи (гдје има) и набавку уджбеника и школског прибора.

За 142 овакве дјеце обезбијеђени су уџбеници и прибор за школу, а подијељено је и 100 школских торби са прибором које су дониране, док су за 11 дјеце плаћани трошкови превоза од куће до школе.

**7. Помоћ у натури**

У прошлој години град Бијељину захватиле су катастрофалне поплаве па је становништву био потребан сваки облик помоћи. У сарадњи са Штабом Цивилне заштите и Градском организацијом Црвеног крста Центар је бринуо о дијелу становништва који су корисници права из Закона о социјалној мјери и пружао им помоћ у оној мјери колико је то било могуће (око 400 пакета хране , дјечије хране и пелена и хигијенских пакета.

У сарадњи са Евангелистичком црквом из Грозберна (Њемачка) и ове године обезбјеђено је 100 пакета одјеће и хигијенских пакета који су подјељени старим лицима.

**8. Право на коришћење Јавне кухиње**

Јавну кухињу у протеклој години користило је 242, углавном старијих лица без породичног старања. Одабир корисника врши Центар за социјални рад, дистрибуцију Црвени крст, а средства за храну и спремање хране Административна служба Града Бијељина.

Храна се дијели на шест пунктова, четири у граду и два у Јањи.

**Ц - ОСТАЛИ ОБЛИЦИ ЗАШТИТЕ, МЈЕРЕ И УСЛУГЕ**

**1. Старатељство**

Старатељством у 2014. години било је обухваћено 286 лица. Сталним старатељством обухваћено је 148 лица од чега је 53 дјеце и 95 одраслих лица. Привременим старатељством обухваћено је 138 лица од чега је 82 дјеце и 56 одраслих лица.

У поступку закључивања малољетничког брака дато је мишљење у једном случају.

Орган старатељства је дао 102 мишљења у поступцима промјене личног имена, вађења личне исправе, уписа у матичну књигу рођених, отуђења имовине и сл. случаја.

**2. Породично-брачни односи**

У току прошле године поднијето је 120 захтјева за покушај мирења брачних супружника или 8,5% мање у односу на 2013. годину (139 у 2013. години). Окончано је 116, док је рјешавање четири преостала захтјева у току.

У 5 случајева постигнуто је мирење док је у 57 случајева постигнут споразум по питању развода брака и повјере малодобне дјеце. Споразум није постигнут у 37 случајева. У 12 случаја, Центар се огласио ненадлежним, док је у 5 случајева поступак обустављен.

Центар је сачинио 82 извјештаја за потребе суда у поступцима развода брака.

Центар је провео 38 поступка повјере дјеце из ванбрачних заједница и 54 поступка регулисања начина одржавања личних односа дјетета са родитељем са којим не живи.

Кроз наведене поступке обухваћено је 460 дјеце.

**3. Насиље у породици**

У 2014. години евидентиране су 142 случаја насиља у породици. (132 у 2013. години). Најчешће жртве насиља у породици су жене - у 108 случајева, мушкарци у 10 случајева и дјеца у 24 случаја.

Најчешћи починиоци насиља су брачни и ванбрачни партнери (78), дјеца (22), родитељи (17) итд. У 32 случаја евидентирани су повратници у чињењу насиља.

Најчешћи облик насиља је физичко (у 127 случајева) и обично је комбиновано са другим облицима насиља.

Центар је сачинио 107 извјештаја за полицију, 1 извјештај за Окружно тужилаштво и три извјештаја за Центар за ментално здравље. Центар је добио податке од суда само о двије изречене мјере починиоцима насиља (забрана ухођења и узнемиравања жртве) али је сигурно да је број процесуираним много већи.

Да би рад у овој области био што ефикасније нужно је континуирано пратити породице у којима се јавља насиље, што је у нашем случају отежано због недовољног броја стручних, посебно социјалних радника. Такође је потребно појачати сарадњу са судом како би подаци о процесуираним починиоцима насиља били достуни и коришћени у раду Центра

**4. Разврставање дјеце и омладине са сметњама у развоју**

Првостепена стручна комисија за процјену потреба и усмјеравање дјеце и омладине са сметњама у развоју запримила је 115 захтјева за оцјену способности дјеце, што је у односу на прошлу годину незнатно више (у 2013. години 111). Обрађено је 81 дијете од чега је 67 разврстано, пет је у поступку док је деветоро дјеце без оштећења. Највише дјеце је са вишеструким сметњама 26, са тјелесним оштећењима и хроничним обољењима 14, са интелектуалним оштећењима 14, са психичким поремећајима и обољењима 1, са оштећењем вида 2, са оштећењем слуха 6, и са оштећењима у гласовно говорној комуникацији 4.

Комисија у складу са Правилником о потребама и могућностима дјеце са сметњама у развоју доноси налаз и мишљење који представља основ за остваривање права дјеце са посебним потребама (права из области социјалне заштите, дјечије заштите, образовања, пензијско-инвалидске заштите и др.).

**Табела 6. Најзаступљенији облици сметњи код дјеце**

**5. Малољетници у сукобу са законом**

У 2014. години регистрованa су 42 малољетна лица у сукобу са законом, (што је готово 120% мање него у 2013. години, када су евидентирана 1о3 малољетника)). Од укупног броја регистрованих, 27 малољетника (од чега је пет млађе од 14 година и кривично је неодговорно) је евидентирано по кривичној одговорности због кривичних дјела (разбојништво, тешка крађа, крађа, лажна пријава, промет и трговина наркотицима итд), а 15 малољетника по основу прекршаја из Закона о јавном реду и миру и Закона о безбиједности саобраћаја. Рецидивиста је било 12.

Малољетницима су, због почињених кривичних дјела, изречене 23 васпитне мјере и то: 4 условне осуде, 2 појачана надзора органа старатељства, 12 укора и 5 мера полицијског упозорења. Обустављено је 4 поступка, најчешће због примјене начела опортунитета и процене да се ресоцијализација може постићи без судског поступка, затим због већ изречених васпитних мера малолетним починиоцима кривичних дела (које су биле на снази ), па би покретање поступка или изрицање неке друге мере било несврсисходно.

У раду са малољетницима посебан акценат се ставља на сарадњу са школама, односно на школску дјецу за коју се установи да су у ризику, због различитих облика асоцијалног понашања (бјежање из школе, некоректан однос према наставницима и вршњацима, неприлагођено понашање у школи и ван ње и сл.) Током 2014. године Центар је, по захтјеву школе, учествовао у раду са 18 ученика основних и средњих школа са асоцијалним понашањем.

**6. Пројектне активности**

У 2013. години Центар је учествовао у изради и извођењу више пројеката у сарадљи са невладиним секторим или самостално:

- У сарадњи са бироом за љусдка права Тузла провођен је пројекат „Заштита дјеце у ризику и дјеце у правосудном систему Босне и Херцоговине“.

- У партнерству са удружењем „Породични круг“ рађено је на опројекту Групна породична конференција

- У сарадњи са НВО „Отахарин“ реализован је пројекат „Роми против родно заснованог насиља у служби сексуално-репродуктивног здравља“

- У сарадњи са Друштвом геронтолога проведен је пројекат „Обука старих лица за рад на рачунару.

- У партнерству са ЈУ Јавни фонд за дјечију заштиту већ неколико година проводи се пројекат „Социјализација и рекреација дјеце“ кроз активности и љетовање на мору (Кумбор, Република Црна Гора).

**7- Остале активности**

.

Дио активности Центра био је посвећен пружањем различитих услуга . Тако су у 203 случаја пружане услуге душевним болесницим, у 102 случаја рађено је са алкохоличариме, у 225 случајева рађено је на рјешавању нарушених породичних односа, а у преко 50 случајева рађене су анамнезе, извјештаји и приједлози за потребе Казнено-поправног завода у Бијељини (при отпусту затвореника, одобравању допуста, посјетама и сл).

У току протекле године, Центар је пружио и низ других услуга из области социјалног рада (савјетодавне, правне, психолошке и др.). Евидентирано око 500 домаћинстава са око 1500 чланова који су се из одређених разлога нашли у стању социјалне потребе и којима је пружен неки од облика, мјера или услуга социјалне заштите, а нису приказани у наведеним категоријама, јер се не могу сврстати у посебну категорију.

Поред наведеног Центар је урадио низ анализа, извјештаја, мишљења како за своје тако и за потребе других институција и установа.

**Д – ПРАВА ИЗ ЗАКОНА О ДЈЕЧИЈОЈ ЗАШТИТИ**

У складу са Законом о дјечијој заштити додатак на дјецу у 2014. години користило је 3481 дијете из 2460 породица (у 2013. године је било 3553 дјеце из 2548 породица).

Број породица гдје дјечији додатак прима једно дијете је 1840, двоје дјеце 933 и троје дјеце 178.

Висина дјечијег додатка на друго и четврто дијете износила је 35 КМ, за треће дијете 70 КМ док је увећани дјечији додатак за вулнерабилне категорије дјеце који је износио 90 КМ примало, протеклој години, 530 дјеце.

Право на помоћ за опрему новорођенчета, у износу од по 250 КМ, користило је 872 новорођенчета.

Матерински додатак, у износу од 70 КМ остварило je 529 незапослених породиља.

Право на накнаду плате за вријеме породиљског одсуства остварило је 426 запослених породиља.

Гледано по параметрима појединчно дошло је до смањења броја корисника како дјеце, породица, тако и породиља што указује на неповољан тренд кретања броја ставника, односно прираста становништва.

Влада Републике Српске је за свако треће, односно четврто, новорођено дијете обезбиједила је једнократне новчане помоћи за треће и четврто дијете, а такве дјеце је било 107.

Поводом дана „Дјечије недјеље“ уз септембарску исплату исплаћено је по 10,00 КМ по сваком дјетету кориснику дјечијег додатка, а такође и корисницима материнског додатка.

Средства за регулисање права из Закона о дјечијој заштити обезбјеђује Јавни фонд за дјечију заштиту и она су у 2014. години износила 4.739.309,93 КМ.

Комплетан поступак обраде захтјева за признавање права на дјечији додатак проводи Центар.

Центар је 2014 био захваћен поплавама при чему је дошло до знатних оштећења објекта и опреме. Захваљујући донацијама UNHCR-a и UNICEF-a објекат је саниран и доведен у функцију, а такође су нам донирали и једно путничко возило за потребе рада на терену.

**ЗАКЉУЧАК**

Неповољна социоекономска ситуација доводи до значајног повећања броја корисника социјалне заштите, те је неопходно обезбједити финансијску подршку за реализацију права из Закона о социјалној заштити, а број запослених стручних радника неопходно је ускладити са Нормативнима и стандардима стручног рада у центрима за социјални рад.

Одјељење за друштвене дјелатности у сарадњи са Центром за социјални рад Бијељина да сачини приједлог рјешавања статуса објекта „Сиви дом“ који би Скупштина Града Бијељина разматрала у оквиру Информације о заштити социјално угроженог становништа.

Приступити реализацији ранијих закључака Скупштине Града Бијељина-изградња Центра за социјални рад Бијељина и Дневног центра.

ИЗВЈЕШТАЈ О ФИНАНСИЈСКОМ ПОСЛОВАЊУ У 2014. ГОДИНИ

**ПРИХОДИ : 2013 2014**  4.560.318,00 КМ 4.530.337,00 KM

**РАСХОДИ :**

**А) ЛИЧНА ПРИМАЊА 2013 2014**

411 111 НЕТО ПЛАТЕ 302.959,71 КМ 297.888,89 KM

411 191 ПОРЕЗ НА ПЛАТУ 31.765,19 КМ 23.235,94 KM

411 192 ДОПРИНОСИ НА ПЛАТУ 164.864,55 КМ 158.173,58 KM

411 211 НАКНАДА ЗА ПРЕВОЗ 9.999,58 КМ 9.366,00 KM

411 221 ТОПЛИ ОБРОК 55.327,63 КМ 53.208,97 KM

411 222 РЕГРЕС 28.800,00 КМ 31.860,00 KM

411 223 ЗИМНИЦА 28.800,00 КМ 31.860,00 KM

411 224 ОГРЕВ 28.800,00 КМ 28.320,00 KM

411 231 РАСХОДИ ЗА ОТПРЕМНИНЕ - 2.704,05 КМ

411 291 ПОРЕЗ НА НАКАДЕ 15.747,63 КМ 16.138,78 КМ

411 292 ДОПР.НА НАКНАДЕ 77.562,21 КМ 79.489,27 КМ

УКУПНО 744.626,50 КМ 732.245,48 КМ

**Б) МАТЕРИЈАЛНИ ТРОШКОВИ 2013 2014**

412 200 ЕЛ.ЕНЕРГИЈА,.УГАЉ, 9.879,53 КМ 4.612,12 КМ

412 200 КОМУНАЛНЕ УСЛУГЕ 20.233,18 КМ 10.755,84 КМ

412 300 КАНЦ.МАТЕРИЈАЛ 12.680,41 КМ 8.330,59 КМ

412 500 ТЕКУЋЕ ОДРЖАВАЊЕ 1.538,05 КМ 1.875,41 КМ

412 600 ДНЕВНИЦЕ 1.405,20 КМ 1.209,40 КМ

412 600 БЕНЗИН 1.721,30 КМ 2.477,76 КМ

412 700 ОСИГУРАЊЕ 2.809,06 КМ 3.581,37 КМ

412 900 УПРАВНИ ОДБОР 24.875,64 КМ 27.452,06 КМ

412 900 УГОВОРЕНЕ УСЛУГЕ 9.664,88 КМ 9.636,17 КМ

УКУПНО 84.807,25 КМ 69.930,72 КМ

**Ц) СОЦИЈАЛНА ЗАШТИТА 2013 2014**

I ОСНОВНА ПРАВА

416 111 НОВЧАНА ПОМОЋ 506.109,71 KM 516.921,38 КМ

416 112 ПОМОЋ И ЊЕГА ДР.ЛИЦА 1.880.807,40 KM 2.001.688,60 КМ

416 113 ПОМОЋ ЗА ОСПОСОБЉ.ЗА РАД 6.000,00 KM 9.331,70 КМ

416 114 ЈЕДНОКРАТНЕ ПОМОЋИ 51.347,40 KM 69.862,00 КМ

416 119 ПОРОДИЧНИ СМЈЕШТАЈ 106.273,91 KM 107.757,56 КМ

416 312 ПОМОЋ У КУЋИ 22.180,10 KM 18.823,20 КМ

416 313 ДОМСКИ СМЈЕШТАЈ 311.507,00 KM 308.494,94 КМ

II ПРОШИРЕНА ПРАВА

416 119 СРЕДСТВА ЗА УЏБЕНИКЕ 21.494,00 KM 17.000,00 КМ

416 119 ПОМОЋ ЗА ОГРЕВ И ОДЈЕЋУ 47.360,30 KM 34.944,00 КМ

416 119 СМЈЕШТАЈ У ВЛАСТ.ПОРОДИЦУ 199.619,50 KM 191.865,30 КМ

416 319 ОДЈЕЋА И УЏБЕНИЦИ Д.ДЈЕЦЕ 1.323,00 KM 1.790,00 КМ

416 319 СУБВЕНЦИЈЕ КОРИСНИКА 7.772,70 KM 15.086,72 КМ

416 211 ЗДРАВ.ЗАШТИТА КОРИСНИКА 191.563,21 KM 196.238,76 КМ

III ОСТАЛИ ТРОШКОВИ

412 300 ТР.ЉЕКАРСКЕ КОМИСИЈЕ 41.079,28 КМ 29.035,95 КМ

412 900 ТР.МОБИЛНОГ ТИМА 2.936,37 КМ 3.003,12 КМ

416 300 ТР.ДЕЛОЖИРАНИХ КОРИСНИКА 14.178,52 KM 6.153,14 КМ

412 700 ТР.ОТПРЕМЕ УПУТНИЦА 68.464,07 КМ 51.366,59 КМ

416 300 ТР. НАСИЉА У ПОРОДИЦИ 719,84 KM 0,00 КМ

416 300 ТР.ДНЕВНОГ ЦЕНТРА 5.822,92 КМ 7.698,71 КМ

УКУПНО 3.486.559,23 KM 3.597.061,67 КМ

ПРИХОДИ

Укупн буџет у 2014. години износи 4.530.337,00 KM и мањи је за 0,65% у односу на 2013. годину.

РАСХОДИ

Лична примања

Издаци за лична примања у 2014. години износила су 732.245,48 КМ, што је за 1,66 % мање него у 2013. години. У 2014. години у Центру је било запослено 29 радника и 1 волонтер. Цијена рада у 2014. години је износила 110,00 КМ. Висина накнада за регрес и зимницу износиле су 90,00 КМ на мјесечном нивоу, док су издвајања накнаде за огрев износила 80,00 КМ. Топли оброк је износио 185,00 КМ.

Материјални трошкови

Издаци за материјалне трошкове су знатно смањени у односу на 2013. годину. Тако умањена средства, као и низ непредвидивих ситуација као што су елементарне непогоде, довеле су рад Центра на ивицу егзистенције. Повећали су се трошкови комуналиних услуга, трошкови текућег одржавања, трошкови енергије као и увођење додатног пореза за Фонд солидарности РС који је пао на терет и овако недовољних материјалних трошкова Центра.

СОЦИЈАЛНА ЗАШТИТА

Средства за ову намјену износила су 3.754.300,00 КМ, што је за 1,71% више у односу на 2013. годину.

Новчана помоћ

Укупно је за ову намјену планирано 447.770,00 КМ. Ребалансом буџета обезбјеђена су додатна средства за исплату овог права. У 2014. години утрошено је 516.921,38 КМ. Овим видом социјалне заштите обухваћено је 327 породица. Износ Новчане помоћи се кретао од 121,20 КМ за једночлано домаћинство до 242,40 КМ за домаћинство са 5 и више чланова. Министарство здравња и социјалне заштите учествује са 50 % у финансирању ове врсте социјалних давања. У структури корисника преовлађују једночлана домаћинства.

Додатак за помоћ и његу другог лица

Планирана средства од 1.800.000,00 КМ нису била довољна. Ребалансом буџета обезбјеђена су додатна средства. Укупно је утрошено 2.001.688,60 КМ. Број корисника се повећао са 1.285 у 2013. години на 1.425 у 2014. години. Износ Додатака за помоћ и његу другог лица у 2014. години је износио 80,80 КМ за кориснике 2. категорије, односно 161,60 КМ за кориснике 1. категорије. Министарство здравља и социјалне заштите учествује са половином потребних средстава у финансирању ове ставке.

Једнократне новчане помоћи

Због финансијиске кризе и елементарних непогода које су нас задесиле у 2014. години евидентан је повећани број захтјева за исплату овог права. Планирана средства за исплату Једнократних новчаних помоћи у 2014. години су износила 70.000,00 КМ. Утрошено је 69.862,00 КМ. Укупно је 727 лица добило једнократну новчану помоћ иако је број поднешених захтјева био знатно већи.

Домски смјештај

Планирана средства за ове намјене су износила 275.000,00 КМ. За трошкове домског смјештаја у 2014. години је утрошено 308.494,94 КМ. У домовина је у 2014. години било је смјештено 43 лица.

Породични смјештај

Планирана средтва за породични смјештај у 2014. години износила су 116.950,00 КМ а утрошено је 107.757,56 КМ. Већина исплата хранитељским породицама врши се у готову на благајни Центра. У 2014. години обухваћено је 16 корисника за исплату овог права.

Смјештај у властиту породицу

Планирана средства за исплату овог права су износила 204.000,00 КМ. Утрошено је 191.865,30 КМ. Овим видом социјалне заштите обухваћена су 132 лица.

Здравствено осигурање корисника

Планирана средства у 2014. години су износила 205.000,00 КМ. Утрошено је 196.238,76 КМ. Здравственим осигурањем обухваћено је 255 лица. Министарство здравља и социјалне заштите учествује са 50 % у финансирању ове ставке, за кориснике који су остварили право на здравствено осигурање по основу оствареног права на новчану помоћ и права на додатак за помоћ и његу другог лица.

Трошкови отпреме упутница

За трошкове штампања и отпреме упутница утрошено је 51.366,59 КМ што је за 24,97 % мање у односу на 2013. годину. Разлог за смањење ових трошкова лежи у повећању броја корисника којима се остварено право исплаћује путем текућих рачуна отворених код комерцијалних банака.

Помоћ за огрев и одјећу

Овим правом су обухваћени сви корисници новчане помоћи. 325 лица је добило по 2 м дрва или по 112,00 КМ. За ове намјене у 2014. години је утрошено 34.944,00 КМ.

Бијељина, јануар 2014. године

ОБРАЂИВАЧ

ЦЕНТАР ЗА СОЦИЈАЛНИ РАД

Извјештај о раду ЈУ Центар за социјални рад Бијељина за 2014. годину са Програмом рада за 2015. године, Управни одбор Центра за социјални рад Бијељина разматраоо је и усвојио на сједидници одржаној дана 20.02.2015. године.